

**Okresné riaditeľstvo**

**Hasičského a záchranného zboru v Nových Zámkoch**

**Komárňanská cesta 15, 940 64  Nové Zámky**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: ORHZ-NZ1-528/2017 V Nových Zámkoch dňa: 20.06.2017

*Okresné riaditeľstvo Hasičského a záchranného zboru v Nových Zámkoch v súlade s § 21 písm. o/ zákona č. 314/2001 Z.z.. o ochrane pred požiarmi v znení neskorších predpisov a § 2 ods. 1 písm. a/ a c/ vyhlášky MV SR č. 121/2002 Z.z. o požiarnej prevencii v znení neskorších predpisov*

**V Y H L A S U J E**

***Čas zvýšeného nebezpečenstva vzniku požiaru***

***pre celé územie okresu Nové Zámky***

***od 20. júna 2017 od 11: 00 hod. do odvolania***

z dôvodu pretrvávania suchého a teplého počasia a z dôvodu, že požiarne nebezpečenstvo v lesoch na území okresu dosiahlo stupeň vysoké požiarne nebezpečenstvo podľa stanovenia stupňa požiarneho nebezpečenstva v lesoch Slovenským hydrometeorologickým ústavom.

V čase zvýšeného nebezpečenstva vzniku požiaru je každý povinný dodržiavať zásady protipožiarnej bezpečnosti.

Fyzickým osobám sa podľa § 14 ods.2 zákona č.314/2001 Z.z. o ochrane pred požiarmi v znení neskorších predpisov **z a k a z u j e** najmä:

* vypaľovať porasty bylín, kríkov a stromov,
* fajčiť alebo používať otvorený plameň na miestach so zvýšeným nebezpečenstvom vzniku požiaru,
* zakladať oheň na miestach a v priestoroch, kde by mohlo dôjsť k jeho rozšíreniu.

plk. JUDr. František Jankovský v.r.

riaditeľ